Det skal være nemmere at dømme folk, der spreder terrorpropaganda, hjemmesider skal kunne blokeres, og så skal et »digitalt agentkorps« på sociale medier svare igen på ekstreme budskaber.

Det er tre hovedpunkter i et oplæg fra justitsminister Søren Pind, der vil indkalde Folketingets partier til at forhandle om radikalisering, skriver Jyllands-Posten.

Han vil straffe personer, der deler ekstremistisk materiale »groft uagtsomt«, dvs. også selv om det ikke kan bevises, at personen havde til hensigt, at det skulle bruges i terrorsammenhæng, sådan som straffeloven kræver i dag. Storbritannien har sådan et forbud, som f.eks. har udløst en dom for at udsende links til videooptagelser af halshugninger.

Læs også : Boghandleren fra Brønshøj kendt skyldig i terror-propaganda

Et andet forslag går på at få internetudbydere til at blokere hjemmesider med ekstremistisk indhold, sådan som det sker i dag, når Red Barnet og Rigspolitiet anmoder om at få lukket adgangen til sider med børneporno.

Desuden har regeringen planer om at lade »digitale påvirkningsagenter« svare igen på yderligtgående budskaber på nettet.

Fem hovedpunkter